ПРОЕКТ!!!
Правила за изменение и допълнение на Правила за реда, начина и условията за отпускане на еднократна финансова помощ на граждани от бюджета на Община Златоград
/Приети с Решение № З 83/29.04.2020г. на Общински съвет Златоград, в сила от 01.04.2020г./
§1. Текстът на съществуващия чл.10 се заличава и вместо него се записва:
Чл. 10. (1) Заявление по образец за отпускане на еднократна финансова помощ се подава до Общински съвет – Златоград от лицето, което ще ползва съответната помощ, или друго лице. 
(2) Заявлението се подава в деловодството на Общински съвет – Златоград или по пощата. 
§2. Текстът на съществуващия чл.11 се заличава и вместо него се записва:
Чл. 11. (1)  Към заявлението се прилагат следните документи:
- Декларация за даване на съгласие за обработване на лични данни (Приложение № 1);
- Декларация съдържаща следната информация  (Приложение № 2);
· Лицето не извършва търговска дейност по смисъла на Търговския закон;

- Служебна бележка за дохода на лицето от последния 1 (един) месец, предхождащ месеца, в който се подава заявлението;
- Медицински епикризи, медицински свидетелства, решения на ТЕЛК или ЛКК, рецепти за изписани лекарства и други медицински документи;
- Разходoоправдателни документи в оригинал или документи, доказващи размера на необходимите средства за бъдещи разходи, които ще се бъдат заплатени с отпуснатата помощ (проформа фактури, персонални оферти, удостоверения, рецепти и др.);
 (2) Информацията за имущественото и семейното положение на заявителя, за постоянния и настоящият му адрес, справка в търговския регистър, че лицето не извършва търговска дейност по смисъла на Търговския закон, становище от кмет на кметство или кметски наместник, когато лицето желаещо финансова помощ е с адрес различен от гр. Златоград се предоставят на Постоянната комисия по проекти и социална политика към Общински съвет Златоград по служебен път от Община Златоград.
§3. Текстът на съществуващия чл.16 се заличава и вместо него се записва:
Чл. 16. (1) Помощите по чл. 3 се отпускат, когато са представени всички необходими документи и те отговарят на декларираните, с които се доказва потребността от финансова помощ, както и други документи, отнасящи се до спецификата на искането за отпускане на помощ.
(2)Еднократната финансова помощ се отпускана при налични здравословни проблеми, както следва:
· за закупуване на лекарства;
· за оперативно лечение;
-     за възстановяване;
-     режийни разходи, пряко свързани с процеса на лечение и/или възстановяване.
(3)Представените разходооправдателни документи да бъдат издадени в годината, за която се кандидатства за отпускане на еднократна финансова помощ.
(4)Еднократната финансова помощ се отпуска при наличие на средства в бюджета на Община Златоград и по преценка на Общински съвет Златоград.
(5)При преценка за отпускане на еднократна финансова помощ, същата се отпуска на база средномесечен доход на член от семейството от последния 1 (един) месец, предхождащ месеца, в който се подава заявлението и се определя по следния начин:
· За лица без доход и с доход до 200 лв., предоставяне на еднократна финансова помощ в размер до 70% от минималната работна заплата за страната; 
· За лица с доход от 201 лв., до сумата, определена за линия на бедност за страната, предоставяне на еднократна финансова помощ в размер до 60% от минималната работна заплата за страната; 
· За лица с доход от сумата, определена за линия на бедност за страната до сумата, определена за минималната работна заплата, предоставяне на еднократна финансова помощ в размер до 50 % от минималната работна заплата за страната; 
· За лица с доход до 30% над минималната работна заплата, предоставяне на еднократна финансова помощ в размер до 30% от минималната работна заплата за страната;
· За лица с доход над 30% над минималната работна заплата, предоставяне на еднократна финансова помощ в размер до 20% от минималната работна заплата за страната.

(6)Средно месечният доход на член от семейството се формира от:
т.1. доходи от трудова дейност;
т.2. пенсии;
т.3. парични обезщетения за безработица;
т.4. парични обезщетения при временна неработоспособност;
т.5. парични обезщетения за майчинство;
т.6. месечни добавки за деца;
т.7. други, извън тези по трудова дейност.

§4.Създава се заявление по чл.11, с Приложение № 1 и Приложение №2 към него.

